text: Nu bliver natten længere end dagen
  22 september 2017 kl. 04.23
  Fredag er det jævndøgn, og det betyder, at dagene fra nu af bliver kortere end nætterne. 
  Fra i aften skal vi til at vende os til mørket. Fra i aften og frem til 20. marts 2018 vil nætterne nemlig være længere end dagene.
  Når det er jævndøgn, passerer solens højeste punkt på himmelbanen ækvator, og dag og nat præcis lige lange. Derefter bliver dagene på den norlige halvkugle bare kortere og kortere.
  Læs mere om jævndøgn på DMI.
  Der er dog et lyspunkt, inden dagene igen bliver længere end nætterne. 21. december er der vintersolhverv. Det vil sige, at dagen med sine kun syv timer er årets korteste dag. Derefter bliver dagene igen længere. Men vi skal altså helt ind i marts, før dagene igen bliver længere end nætterne.
  